Notum sit omnibus hominibus tam presentibus quam futuris, quod Oddo de Sancto Marcello et fratres ejus, videlicet Petrus, canonicus, Hugo et Girardus, milites, dederunt, pro anima patris sui Salicherii, Deo et sancto Marcello, unum mansum in villa que dicitur Silviniaca, cum omnibus appenditiis suis, et rusticum nomine Boneth, cum uxore sua et omnibus infantibus suis. Dederunt etiam, in supradicta villa, in quodam alio manso quem tenuit Petrus Agaz, tale consuetudinem ut quicumque mansum tenuerit, monachis apud sanctum Marcellum manentibus IIos panes et sextarium vini et IIIes pullos galline, unoquoque anno in mense Augusto, persolvat. Hujus rei testes sunt: archipresbiter Guilelmus, Benedictus Capellanus, Johannes presbiter, Paganus, miles. Gaucerannus de Marciliaco, et frater ejus Landricus de Esparvens.